  Наталья Тетерина 13-тӥ толшоре Удмурт кун филармоние «Играй и пой, удмуртская гармонь!» VI улосвылкуспо фестивале Татарстанысь, Башкириысь, Пермь шаерысь, Марий Элысь, Киров, Свердловск но мукет улосвылъёсысь арганчиос но такмакчиос люкаськозы. Со сярысь филармонилэн пресс-службаез ивортэ. Асьме элькунысь но Россилэн улосвылъёсысьтыз устоосыз арганчиос но Геннадий Заволокин нимо «Играй, гармонь» калыккуспо фестивальлэн лауреатэз, Удмурт Элькунысь калык артистка Анна Плотникова дуно учкисьёсты арганлэсь задор чузъяськемзэ, калык кырӟанъёсты но такмакъёсты ӵошен кылзыны ӧтё Удмурт кун филармонилэн пресс-службаезФестиваль-вожвылъяськон 13 часын кутскоз. Учкисьёсты удмурт но ӟуч коллективъёс шулдыртозы. «Играй и пой, удмуртская гармонь!» ужрадлэн чеберлыко кивалтӥсез но режиссёрез – Наталья Ушакова. Ватсалом, арганчиослэсь но такмакчиослэсь фестивальзэс Удмуртиысь Лулчеберетъя но туризмъя министерство но Удмурт кун филармония радъяло. Чаклам арлыд: 0+ Тегъёс: Лулчеберет Ижкар Удмуртия Филармония фестиваль крезьгур  